Det ble opprinnelig lagt en kirkegård rundt kirken, men grunnforholdene var dårlige, og kirkegården ble flyttet til Rognsbru i 1883. Imidlertid ble det anlagt en ny kirkegård rundt kirken noen år senere da det var blitt fylt på med jord. Kilebygda har siden dette hatt to kirkegårder; én på Rognsbru og én rundt kirken. Kirken ligger snaue hundre meter fra fylkesvei 356 og rett ved Kilevann.